b'\n_START_ARTICLE_\nMoon Geun-young\n_START_PARAGRAPH_\nSi Moon Geun-young (Hangul: \xeb\xac\xb8\xea\xb7\xbc\xec\x98\x81; Hanja: \xe6\x96\x87\xe7\x91\xbe\xe7\x91\xa9; ipinanganak Mayo 6, 1987) ay isang artista mula sa Timog Korea. Sa gulang na 21, siya ang naging pinakabatang tumanggap ng Malaking Premyo ("Daesang") na napanalunan niya sa SBS Drama Awards para sa Koreanovelang Painter of the Wind (2008).\n_START_SECTION_\nKarera\n_START_PARAGRAPH_\nBago siya nagsimula sa Koreanovela, lumabas si Moon sa ilang mga patalastas at nagmodelo para sa iba\'t ibang mga magasin. Nagsimula siyang magmodelo sa gulang na 12, at unang lumabas sa dokumentaryong drama na On the Road na dinirehe ni Choi Jae-eun. Naging sikat si Moon nang lumabas siya noong 2000 bilang ang nakakabatang bersyon ng karakter ni Song Hye-kyo para sa dramang Autumn in My Heart.'